
Eselamu alejkum we rahmetullahi.


Halalite, ako može pitanje jer nigdje nisam našla odgovor na ovo. Možete li mi reći kakav je ***[propis](https://pitajucene.com/search/Propis/questions/ "Pretraži pitanja o propisima")*** kada je u pitanju samohrana majka koja ima kćerke a nema sina, oca, muža amidžu, nikog ko bi se brinuo za tu majku. Da li je obaveza kćerki da joj pomognu? I šta ako zetovi nisu baš toliko voljni da pomognu? Ili prigovaraju, pa ona ne želi pomoć od njih. I da li ti zetovi imaju dužnosti prema punici koja je samohrana majka bez primanja i muških članova porodice. Unaprijed hvala, Allah vas nagradio.


* 
* 
* 
* 
* 
* 
* 

 
IZDRŽAVANJE ŽENE KOJA NEMA NI RODITELJE NI DJECU NI MUŽA?

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


Nema razilaženja među učenjacima oko dvoga:


– da su roditelji dužni izdržavati svoju djecu sve dok ne budu u mogućnosti da sami sebe izdržavaju


– da su djeca (sinovi i kćeri podjednako) obavezna izdržavati roditelje ako oni nemaju od čega da žive


Shodno tvom stanju kako si ga opisala, tebe su obavezne izdržavati tvoje udate kćerke ako imaju svog imetka. A ako nemaju svog ličnog imetka, sa njih spada ta obaveza. Tvoji zetovi nisu šerijatski obavezni da te izdržavaju, s tim da su zbog tazbinskog srodstva napreči da imovinski pomažu svoju punicu.


Žena koja nema izvora zarade niti imetka od kojeg može živjeti, a istovremeno nema nikoga ko je šerijatski obavezan da je izdržava, ni roditelje ni djecu ni muža, u islamskoj državi ona ima pravo na redovna primanje iz Bejtul-mala. Njeno zbrinjavanje je fard kifaje, odnosno kolektivna dužnost svih muslimana, ako to uradi jedna skupina spada grijeh sa ostalih muslimana. Drugim riječima, muslimanska zajednica, društvo i država su dužni da je materijalno zbrinu. Takođe, ona je od osoba koja ima pravo da prima ***[zekat](https://pitajucene.com/search/zekat/questions/ "Pretraži pitanja o zekatu")*** jer spada u kategoriju miskina ili fekira kojima se udjeljuje zekat.


Ve billahi tevfik.


© 2016 <http://www.ehlus-sunne.ba>


